《题南山卷二首》
明代·廖希颜

三年为客向并州，两见南山属暮秋。
宋玉多愁应有赋，梁王高兴几登楼。
炉烟孔雀新屏上，花气芙蓉别殿头。
今日赓歌樽酒里，瑶华岂少报应刘。

作者简介：明湖广茶陵人，字叔愚。嘉靖十一年进士。授高安知县，有异政。升工部主事，历山西提学副使，讲学河汾书院。官至浙江按察使。